Diari Oficial de la Generalitat Valenciana


Sumari del DOGV 3598, del 06-10-1999 (1999/8251)

RESOLUCIÓ de 22 de juny de 1999, del sotssecretari d'Urbanisme i Ordenació Territorial, per la qual es declara definitivament aprovada la modificació núm. 3 de les Normes Subsidiàries de Sollana.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3598

Data del DOGV
:   06-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8251


Data del document
:   22-06-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Sollana
    * pla d'urbanisme

RESOLUCIÓ de 22 de juny de 1999, del sotssecretari d'Urbanisme i Ordenació Territorial, per la qual es declara definitivament aprovada la modificació núm. 3 de les Normes Subsidiàries de Sollana. [1999/8251]
  
Havent-se reparat les deficiències a què es refereix l'acord de la Comissió Territorial d'Urbanisme d'1 de juny de 1999 relatiu a la modificació núm. 3 de les Normes Subsidiàries de Sollana, i de conformitat amb el que ordena la resolució del sotssecretari d'Urbanisme i Ordenació Territorial de data 22 de juny de 1999 per la qual es declara definitivament aprovat la dita modificació, es publica el citat acord:
  
La Comissió Territorial d'Urbanisme de València, en sessió celebrada el dia 1 de juny de 1999, va adoptar l'acord següent:
  
Vist l'expedient remés per l'Ajuntament de Sollana referit a la modificació núm. 3 de les Normes Subsidiàries, i de conformitat amb els següents
  
Antecedents de fet
  
Primer
  
El projecte es va sotmetre a informació pública mitjançant acord del ple de l'Ajuntament en sessió celebrada el dia 29 de desembre de 1998. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan en data 25 de març de 1999.
  
Segon
  
El projecte consta de memòria informativa i memòria justificativa i plans d'informació i d'ordenació.
  
Tercer
  
L'objecte de la modificació és crear dues reserves de sòl dotacional en sòl no urbanitzable, l'àrea 3/1 i l'àrea 3/2, per a la ubicació d'un centre d'ESO i d'un ecoparc respectivament. Per a això, es planteja el canvi d'ús actual, sòl no urbanitzable, pel d'equipament comunitari i d'abocador de residus domèstics no orgànics.
  
La modificació es justifica en la insuficiència de sòl qualificat pel planejament vigent per a donar cabuda a les dotacions i serveis que es pretenen instal·lar i a la conveniència que s'agrupen en una zona comú en el cas de l'àrea 3/1, i a la disponibilitat dels terrenys en el cas de l'àrea 3/2.
  
L'àrea 3/1 ocupa una superfície de sòl no urbanitzable de 25.855 m², dels quals 11.761 m² corresponen a viari, i està situada entre el límit del sòl urbà i el barranc del Tramusser. La modificació consisteix en qualificar aquesta zona com a equipament comunitari per a poder construir un centre d'educació secundària obligatòria, unes instal·lacions esportives a l'aire lliure i cobertes, i un centre geriàtric. L'àrea es delimita amb eixos viaris. Afecta 2.805 m² de sòl urbà que manté la classificació encara que no el seu ús actual de via pública. Aquest vial veu reduïda la seua amplària de 22 m a 10 m i perd el caràcter de via de límit que passa al vial del barranc.
  
Aquesta reserva dotacional s'integrarà dins de la xarxa primària de dotacions públiques. L'ordenació detallada es difereix a un Pla Especial amb possibilitat d'estudi de detall.
  
L'àrea 3/2 ocupa una superfície de 2.406 m² en sòl no urbanitzable a 0,55 km del nucli urbà en una parcel·la de propietat municipal a la qual s'accedeix pel camí municipal d'Alzira. Es qualifica com a infraestructura bàsica.
  
Els nous usos es regulen segons les Normes Urbanístiques establertes per als sistemes generals en el que no s'especifica en la fitxa de planejament de la modificació. S'estableix un aprofitament urbanístic d'1 m²t/ m²s per a l'àrea 3/1 i de 0,10 m²t/ m²s per a l'àrea 3/2.
  
Quart
  
Durant la tramitació de l'expedient s'ha sol·licitat per part de la Comissió Territorial d'Urbanisme, un informe dels següents organismes: Demarcació de Carreteres de l'Estat del Ministeri de Foment i Divisió de Carreteres de la Direcció General d'Obres Públiques de la COPUT. Fins a la data s'han rebut els següents:
  
Demarcació de Carreteres de l'Estat del Ministeri de Foment (12 de maig), en sentit desfavorable per falta de documentació.
  
Direcció General d'Obres Públiques (Divisió de Carreteres) de la COPUT, emés pel seu representant en la Comissió Informativa en el sentit de ser necessari justificar els accessos a l'ecoparc.
  
Cinquè
  
Sollana té Normes Subsidiàries de planejament aprovades definitivament per la Comissió Territorial d'Urbanisme en data 27 de setembre de 1990.
  
Sisè
  
La Comissió Informativa de la Comissió Territorial d'Urbanisme de València, en sessió celebrada el 20 de maig de 1999 va emetre un informe relatiu al projecte que ens ocupa, i va complir així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha estat correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara LRAU).
  
Segon
  
La documentació no està completa, als efectes del compliment del que preceptua l'article 27 de la Llei Reguladora de l'Activitat Urbanística, ja que no es presenten els plans de Qualificació del Sòl amb la modificació, a més de no concretar-se els accessos a l'ecoparc.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal i com recull l'article 40 de la LRAU.
  
Quart
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de planejament de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista del que antecedeix, la Comissió Territorial d'Urbanisme, en sessió celebrada l'1 de juny de 1999 acorda supeditar l'aprovació definitiva de la modificació núm. 3 de les Normes Subsidiàries de Sollana, Institut ESO, fins que reparen les deficiències documentals especificades en el fonament segon.
  
Una vegada reparats els mencionats aspectes per l'Ajuntament de Sollana, aquest en retrà compte al president d'aquesta Comissió qui queda facultat a l'empara del Decret 137/1990 de 30 de juliol, del Consell de la Generalitat perquè ordene la publicació de l'acord d'aprovació definitiva en el Butlletí Oficial sense necessitat de nou acord d'aquesta Comissió a la qual haurà d'informar posteriorment de l'actuat.
  
Contra aquesta resolució, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció d'aquesta notificació.
  
Tot això, sense perjudici que puga exercitar qualsevol altre recurs que estime oportú.
  
A la vista del que s'ha exposat, es considera aprovada definitivament la modificació núm. 3 de les Normes Subsidiàries de Sollana.
  
València, 22 de juny de 1999.- El sotssecretari d'Urbanisme i Ordenació Territorial: Fernando Modrego Caballero.